polyglot-tagger/wikipedia-language-snippets-filtered huggingface dataset:
മുഗൾ രാജകുടുംബത്തിൽ തന്റെ സ്വാധീനം വർദ്ധിപ്പിക്കാനുള്ള നിരവധി ശ്രമങ്ങൾ സീനത്ത് മഹൽ നടത്തി. പുത്രനായ മിർസ ജവാൻ ബഖ്തിനെ യുവരാജാവായി ഉയർത്തിക്കാണിക്കുക എന്ന ലക്ഷ്യത്തിൽ 1852 ഏപ്രിലിൽ ബഖ്തിന്റെ വിവാഹം, അയാളുടെ ജ്യേഷ്ഠൻമാരുടെ വിവാഹച്ചടങ്ങുകളെയെല്ലാം നിഷ്പ്രഭമാക്കുന്ന രീതിയിൽ അതിഗംഭീരമായി സീനത്ത് മഹൽ നടത്തി. സീനത്ത് മഹലിന്റെ മരുമകളായിരുന്ന നവാബ് ഷാ സമാനി ബീഗമായിരുന്നു വധു. സമാനി ബീഗത്തിന്റെ പിതാവായ മലാഗഢിലെ വാലിദാദ് ഖാൻ സീനത്ത് മഹലിന്റെ പ്രധാന സഖ്യകക്ഷിയായിരുന്നു. വെറും പതിനൊന്നും വയസുമാത്രം പ്രായമുള്ള ബഖ്തിനെയും സമാനി ബീഗത്തേയും അന്നത്തെ രാഷ്ട്രീയപരിതഃസ്ഥിതികൾ മൂലം തിടുക്കത്തിൽ വിവാഹം ചെയ്യിക്കുകയായിരുന്നു. ക്രൂരതക്ക് കുപ്രസിദ്ധനായ കൊട്ടാരത്തിലെ അന്തഃപുരകാര്യസ്ഥനായിരുന്ന ആയിരുന്ന മഹ്ബൂബ് അലി ഖാന്റെ സഹായത്തോടെ, ദില്ലിയിലെ പണമിടപാടുകാരിൽനിന്ന് കടമെടുത്താണ് സീനത്ത് മഹൽ ഈ വിവാഹത്തിനാവശ്യമായ പണം സംഘടിപ്പിച്ചത്.
1857-ലെ ലഹളക്കാലത്ത് ബ്രിട്ടീഷുകാർക്ക് അനുകൂലമായ നിലപാടാണ് സീനത്ത് മഹൽ സ്വീകരിച്ചിരുന്നത്. ലഹളക്കുശേഷം മകനെ ചക്രവർത്തിസ്ഥാനത്തേക്ക് ഉയർത്തിക്കാണിക്കാനായി സീനത്ത് മഹൽ, പുത്രനെ വിമതശിപായികളിൽ നിന്ന് അകറ്റി നിർത്തുകയും ചെയ്തു. എന്നാൽ ലഹളക്കുശേഷം ഭർത്താവിനൊപ്പം സീനത്ത് മഹലിനെയും മകനെയും മ്യാൻമറിലേക്ക് നാടുകടത്തി.
ഫൈനലിൽ ലോക ഒന്നാം നമ്പർ താരവും രണ്ടുതവണ ലോക ചാമ്പ്യനും ആയ സ്‌പെയ്‌നിന്റെ കരോലിന മാരിനോട് പരാജയപ്പെട്ടു.സെമിഫൈനലി‍ൽ ജപ്പാന്റെ നൊസോമി ഒകുഹാരയെ പരാജയപ്പെടുത്തി.ലോക രണ്ടാം റാങ്കുകാരിയും രണ്ട് തവണ ഒളിംമ്പിക് സ്വർണ്ണ മെഡൽ നേടിയിട്ടുമുള്ള ചൈനയുടെ വാങ് യിഹാനെയാണ് സിന്ധു ക്വാർട്ടർ ഫൈനലിൽ തോൽപ്പിച്ചത്.
ഈ സമയത്ത് മുസ്ലിം യാഥാസ്ഥിക വിഭാഗങ്ങളിൽ നിന്നും ശക്തമായ എതിർപ്പുകളുണ്ടായിരുന്നുവെങ്കിലും മുസ്‌ലിം അസോസിയേഷൻ ഓഫ് ബ്രിട്ടന്റെ പിന്തുണയുണ്ടായിരുന്നു. മുസ്ലിം സ്ത്രീകളുടെ പൊതുപ്രവർത്തനത്തിന് ഇസ്ലാമികാടിത്തറയിലൂന്നി ശക്തമായ നിലപാടെടുത്താണ് ഇതിന് മറുപടി നൽകി മുന്നോട്ട് പോയത്.
ഇലക്ഷൻ സമയത്ത് 'അൽഗുറബാഅ് ' എന്ന തീവ്രചിന്താഗതിക്കാരായ സംഘത്തിന്റെ വധഭീഷണി നേരിടേണ്ടിവന്നു. . ചർചും സിനഗോഗുമായി സഹകരിച്ച് പൊതുവേദിയിൽ പ്രത്യക്ഷപ്പെടുന്നുവെന്ന് കുറ്റപ്പെടുത്തി അവരുടെ പോസ്റ്ററിൽ കാഫിർ എന്ന് തീവ്രസംഘം കോറിയിടുകയുണ്ടായി.
34ാം വയസ്സിൽ 2005 ലെ ബ്രിട്ടനിലെ പൊതു തെരഞ്ഞെടുപ്പിൽ റെസ്പക്ട് പാർട്ടി സ്ഥാനാർഥിയായി ലേബർ പാർട്ടി സ്ഥാനാർഥിയും പാർലമെൻ് അംഗവുമായ റോജർ ഗോഡ്‌സിഫിനെതിരെ മത്സരിച്ചു. 27.5 ശതമാനം വോട്ടോടു കൂടെ രണ്ടാം സ്ഥാനത്തേക്ക് മാറ്റപ്പെടുകയുണ്ടായി.
2006 ൽ നടന്ന പ്രാദേശിക തെരഞ്ഞെടുപ്പിൽ 49.4 ശതമാനം വോട്ടോടുകൂടെ ബർമിഗ്ഹാം സിറ്റി കൗൺസിലിലെ സ്പാർക് ബ്രൂക് വാർഡിൽ നിന്നും തെരഞ്ഞെടുക്കപ്പെട്ടു. സ്ത്രീകളുടെ പൊതു രംഗപ്രവേശം വിലക്കിയുള്ള മതയാഥാസ്ഥികർക്കുള്ള മറുപടിയായിരുന്നു വിജയം. ഇതേ സ്ഥാനത്തേക്ക് 2010 ൽ നടന്ന തെരഞ്ഞെടുപ്പിലും സൽമാ യാഖൂബ് തെരഞ്ഞെടുക്കപ്പെട്ടു.
2011 ജൂലൈ 7 ന് ആരോഗ്യപരമായ പ്രയാസങ്ങൾ കാരണം കൗൺസിലർ പദവിയിൽ നിന്ന് ഒഴിഞ്ഞു. 2012 സെപ്റ്റംബർ 11 ന് റെസ്‌പെക്ട് പാർട്ടിയിൽ നിന്നും രാജി വെച്ചു. പാർട്ടി നേതാവയ ജോർജ്ജ ഗാലവെയുമായിയുണ്ടായ അഭിപ്രായ വ്യത്യാസങ്ങളെ തുടർന്നായിരുന്നു രാജി. മൂല്യങ്ങളിൽ ഉറച്ചു നിൽക്കുന്നതായി അതിൽ യാതൊരു വിധ വിട്ടു വീഴ്ചക്കും സന്നദ്ധമല്ലെന്ന നിലപാടിനെ തുടർന്നായിരുന്നു സൽമായുടെ രാജി. രാജി വെച്ചെങ്കിലും രാഷ്ട്രീയ രംഗത്ത് നിന്ന് പിന്നാക്കം പോവരുതെന്ന് വിവിധ രാഷ്ടീയ നിരീക്ഷകർ ആവശ്യപ്പെടുകയുണ്ടായി.
ജൂലിയൻ അസാൻജിനെതിരെയുള്ള ലൈംഗികാരോപണക്കേസ് ബലാത്സംഗമെന്ന് പറയാനാവില്ലെന്ന് സമർഥിച്ച് അസാൻജിനെ പിന്തുണച്ച റെസ്‌പെക്റ്റ് പാർട്ടി എംപിയായ ജോർജ് ഗാലവേയുടെ നിലപാടിനെതിരായിരുന്നു സൽമാ. കുറ്റാരോപിതനായ ആളുടെ കുറ്റം തെളിയിക്കപ്പെടുന്നതുവരെ അയാൾ കുറ്റവാളിയല്ലെങ്കിലും, ആരോപണം ഉന്നയിക്കുന്ന ഇരയുടെ വാദങ്ങളെ നിരാകരിച്ച് ഇരയെ മാനസികമായി വേദനിപ്പിക്കുന്നതും ശരിയല്ലെന്ന വീക്ഷണക്കാരിയായിരുന്നു അവർ.
മനുഷ്യാവകാശ പോരാട്ട രംഗത്ത് സജീവമായി നിലകൊള്ളുന്ന സൽമാ യാഖൂബ് രാഷ്ട്രീയ രംഗത്ത് കടന്നു വരുന്നത് തന്നെ സെപ്റ്റംബർ 11 സംഭവത്തെ തുടർന്നാണ്. ഫലസ്തീനിൽ നടക്കുന്ന ഇസ്രായേൽ ക്രൂരതക്കെതിരെ ശബ്ദിക്കുന്ന മുന്നണിയിൽ സൽമാ യാഖൂബും ഉണ്ടായിരുന്നു. അഫ്ഗാനിസ്ഥാനിലെ കൂട്ടക്കൊലയെയും അപലപിച്ചു. അഫ്ഗാനിൽ നിന്നുള്ള ബ്രിട്ടന്റെ പിന്മാറ്റത്തെ പിന്തുണച്ചു.
ബർമിങ്ഹാം സിറ്റി കൗൺസിലിന്റെ മാസാന്തമീറ്റിങിൽ അഫ്ഘാൻയുദ്ധത്തിൽ മികച്ച പ്രകടനം കാഴ്ചവെച്ച ലാൻസ് കോർപറൽ മാത്യു ക്രൂഷറിനെ എഴുന്നേറ്റുനിന്ന് കയ്യടിച്ച് ആദരിക്കുന്ന ചടങ്ങിൽ ഇരുന്ന് പ്രതിഷേധം രേഖപ്പെടുത്തുകയുണ്ടായി സൽമാ. ഇത് മറ്റു കൗൺസിലർമാരുടെ കടുത്ത പ്രതിഷേധത്തിന് ഇടയാക്കി.
രോഹിങ്ക്യൻ മുസ്‌ലിംകളുടെ പ്രശ്‌നത്തിൽ അറിയപ്പെട്ട ജനാധിപത്യവാദിയായആങ്‌സാൻ സൂചിയുടെ മൗനമാണ് തനിക്ക് ഏറ്റവും അധികം മനോവിഷമം ഉണ്ടാക്കിയതെന്ന് അവർ ഒരിക്കൽ പറയുകയുണ്ടായി. പോലീസ് കസ്റ്റഡിയിൽ ആയിരക്കണക്കായ കറുത്തവർഗക്കാർ കൊല്ലപ്പെട്ടതിൽ അധികാരിവർഗം അന്വേഷണംനടത്താതെ നിസ്സംഗത പാലിക്കുന്നതിനെ അവർ ചോദ്യംചെയ്തു.
1960 ൽ പാകിസ്താനിൽ നിന്നും കുടിയേറിയ മുഹമ്മദ് യാഖൂബിന്റെയും ഗുൽസർദാ യാഖൂബിന്റെയും പുത്രിയായി ബ്രിട്ടനിലെ ബ്രാഡ് ഫോർഡിൽ 1971 ൽ ജനിച്ചു. പിതാവ് റിട്ട. പോസ്റ്റ് ഓഫീസർ ആണ്. രണ്ട് സഹോദരിമാരും നാല് സഹോദരന്മാരുമുണ്ട്. പിന്നീട് ബർമിഗ്ഹാമിലേക്ക് കുടുംബം താമസം മാറ്റി. വളരെ ദാരിദ്ര്യം മുറ്റിയ ജീവിത സാഹചര്യമായിരുന്നു കുടുംബത്തിനുണ്ടായിരുന്നത്. അവിടെയാണ് അവർ വളർന്നത്. ചെറുപ്പത്തിലെ അൽപം തെറിച്ച പെണ്ണായി അവർ സ്വയം വിശേഷിപ്പിച്ചിരുന്നു. ഫുട്‌ബോൾ ഇഷ്ടവിനോദമായിരുന്നു. ആസ്റ്റം യൂണിവേഴ്‌സിറ്റിയിൽ നിന്ന് ബയോ കെമിസ്ട്രിയും സൈക്കോളജിയും പഠിച്ചു. തുടർന്ന് മനോരോഗചികിത്സക എന്ന യോഗ്യത കരസ്ഥമാക്കി. 24ാം വയസ്സിൽ വിവാഹിതയായി. ഡോക്ടറായ ആഖിൽ ചൗദരിയായിരുന്നു ഭർത്താവ്. ഇവർക്ക് മൂന്ന് ആൺകുട്ടികളാണുള്ളത്. സെപ്റ്റംബർ 11 ആക്രമത്തിന് ശേഷമാണ് രാഷ്ടീയ സാമൂഹിക രംഗത്ത് സജീവമായത്.
2010 ലെ ബ്രിട്ടൺ പൊതു തെരഞ്ഞെടുപ്പിൽ റെസ്പക്റ്റ് പാർട്ടിക്ക് വേണ്ടി മത്സരിച്ചപ്പോൾ റോജർ ഗോഡ്‌സിഫ് തന്നെയായിരുന്നു എതിർ സ്ഥാനാർഥി. തെരഞ്ഞെടുപ്പിൽ പരാജയപ്പെട്ടുവെങ്കിലും നില മെച്ചപ്പെടുത്താനായി. ഈ തെരഞ്ഞെടുപ്പിൽ 12,240 വോട്ട് ലഭിച്ചു. മുൻ തെരഞ്ഞെടുപ്പിനേക്കാൾ വർദ്ദിച്ച 13.9 ശതമാനം വോട്ടിൽ 11.7 ശതമാനം വോട്ടും ലേബർ പാർട്ടിയിൽ നിന്നും റെസ്‌പെക്ട് പാർട്ടിയിലേക്ക് തിരിയുകയായിരുന്നു.
കഴിവുള്ള രാഷ്ട്രീയ നേതാവാണെന്ന് എതിർപക്ഷ നേതാക്കൾ പോലും സൽമാ യാഖൂബിനെ കുറിച്ച് വിലയിരുത്തുകയുണ്ടായി. ഇതേ തെരഞ്ഞെടുപ്പ് പ്രചാരണം ശക്തമായി മുന്നോട്ട് പോകവേ ലേബർ പാർട്ടി തന്നെ രണ്ട് സുരക്ഷിത സീറ്റിലേക്ക് സൽമയെ ക്ഷണിച്ചെങ്കിലും ആദർശം അടിയറവ് പറഞ്ഞ് സ്ഥാനം ആവശ്യമില്ലെന്ന് പറഞ്ഞ് ഓഫർ നിരസിക്കുകയായിരുന്നു.
2006 മികച്ച സാമൂഹിക സേവനത്തിനുള്ള ലോയിഡ്‌സ് ടി.ബി.എസ് ഏഷ്യൻ ജുവൽ അവാർഡ് കരസ്ഥമാക്കി. ഹാർപേഴ്‌സ് ബസാർ മാഗസിനിൽ ബ്രിട്ടിനിലെ മികച്ച 30 വനിതകളിലൊരാളായി പട്ടിക ചേർത്തിരുന്നു.
2008 ൽ ബർമിങ് ഹാം പോസ്റ്റ് നടത്തിയ വോട്ടെടുപ്പിൽ രഗരത്തിലെ സ്വാധീനിച്ച 50 വനിതകളുടെ പട്ടികയിൽ പതിനൊന്നാം സ്ഥാനം സൽമാ യാഖൂബിനായിരുന്നു. ഇതേ വർഷം തന്നെ ഡെയ്‌ലി ടെലഗ്രാഫ് നടത്തിയ ഠീു 100 ഹലള േംശിഴലെൃ പട്ടികയിലും സ്ഥാനം പിടിച്ചിരുന്നു.
ബ്രിട്ടണിലെ പ്രശസ്‌ത മനുഷ്യാവകാശ പ്രവർത്തക, രാഷട്രീയ നേതാവ്‌, എന്നീ നിലകളിൽ പ്രസിദ്ധയാണ് സൽമാ യാഖൂബ് . ബ്രിട്ടണിലെ മഴവിൽ രാഷട്രീയ കൂട്ടായ്‌മയായ ബ്രിട്ടനിലെ റെസ്‌പെക്ട്‌ പാർട്ടിയുടെ ചെയർപേഴ്‌സണായിരുന്നു സൽമ. ബർമിങ്‌ ഹാം യുദ്ധവിരുദ്ധ കൂട്ടായ്‌മയുടെ നേതാവായ ഇവർ 2003 ൽ ലണ്ടനിൽ നടന്ന യുദ്ധവിരുദ്ധ റാലിക്ക്‌ നേതൃത്വം കൊടുത്തു. ബർമിഗ് ഹാം സിറ്റി കൗൺസിലറായിരുന്നു. ബർമിഗ് ഹാം സെന്റ്രൽ മോസ്‌കിന്റെ പ്രഭാഷകയുമാണ്. പലസ്തീൻ വിഷയത്തിൽ സജീവമായി ഇടപെടുന്ന സൽമ, ബ്രിട്ടീഷ് പൊതുമണ്ഡലത്തിലെ ഏറ്റവും ശ്രദ്ധേയയായ മുസ്‌ലിം വനിത എന്ന് വിശേഷിപ്പിക്കപ്പെട്ടിട്ടുണ്ട്.
2006ൽ ഗിൽബെർട്ട് അവരുടെ ഏറ്റവുമധികം ശ്രദ്ധിക്കപ്പെട്ട , , : ' , എന്ന പുസ്തകം പ്രസിദ്ധീകരിച്ചു. ഈ പുസ്തകം അവരുടെ മൂന്ന് രാജ്യങ്ങളിലേക്കുള്ള യാത്രയുടെ ഓർമ്മകുറിപ്പുകളാണ്. പ്രസാധകരുടെ കയ്യിൽ നിന്ന് മുൻ കൂറായി വാങ്ങിച്ച രണ്ടു ലക്ഷം ഡോളർ ആയിരുന്നു ഇവരുടെ യാത്ര ചിലവിനുള്ള സാമ്പത്തിക സ്രോതസ്സ്.
ഈ രചന 2006ലെ ന്യൂ യോർക്ക്‌ ടൈംസിന്റെ നോൺ ഫിക്ഷൻ വിഭാഗത്തിലെ ബെസ്റ്റ് സെല്ലെർ ആയിരുന്നു.എൺപത്തിഎട്ടു ആഴ്ചകൾക്ക് ശേഷവും ഈ വിഭാഗത്തിൽ രണ്ടാം സ്ഥാനത് തന്നെയായിരുന്നു ഈ പുസ്തകത്തിന്റെ നില. ടൈംസ്‌ മാഗസിന്റെ ലോകത്തിലെ ഏറ്റവും അധികം സ്വാധീനമുള്ള നൂറു വ്യക്തികളുടെ കൂട്ടത്തിൽ ഇവരുടെ പേരും ഉൾപ്പെട്ടിരുന്നു. ഈ പുസ്തകം പിന്നീട് കൊളംബിയ പിക്ചേർസ് അതേ പേരിൽ സിനിമയാക്കി. ജൂലിയ റോബർട്ട്‌സ് ആയിരുന്നു ഗില്ബെർട്ടിന്റെ വേഷം കൈകാര്യം ചെയ്തത്‌.2010 ഓഗസ്റ്റ്‌ 13ന് ഈ സിനിമ പുറത്തിറങ്ങി.
ഗില്ബെർട്ടിന്റെ അഞ്ചാമത്തെ പുസ്തകമായ : 2010 ജനുവരിയിൽ വൈകിംഗ് പ്രസിദ്ധീകരിച്ചു. ഇത് അവരുടെ മുൻ പുസ്തകമായ ഈറ്റ്,പ്രേ,ലോവിൻറെ തുടർച്ച ആയിരുന്നു.
ഗില്ബെർട്ടിന്റെ ദി പിലിഗ്രിംസ് എന്ന ചെറുകഥാ സമാഹാരമാണ് പുസ്തകരൂപത്തിൽ ആദ്യമായി പ്രസിദ്ധീകരിച്ചത്. 1997ൽ ഹഫ്ട്ടൻ മിഫ്ഫ്ലിൻ ആണ് ഇത് പുറത്തിറക്കിയത്. ഇത് പുഷ്കാര്ട്ട് പ്രൈസ് നേടുകയുണ്ടായി . പെൻ/ഹെമിംഗ് വെ അവാർഡിന് ഈ കൃതി അന്ത്യ ഘട്ടം വരെ പരിഗണിക്കപെട്ടിരുന്നു. 2000ൽ ഹഫ്ട്ടൻ മിഫ്ഫ്ലിൻ തന്നെ പ്രസിദ്ധീകരിച്ച സ്റ്റെര്ൻ മാൻ എന്ന നോവലാണ്‌ അടുത്തതായി പുറത്തിറങ്ങിയത്. ന്യൂ യോർക്ക്‌ ടൈംസ്‌ ശ്രെദ്ധിക്കപെട്ട പുസ്തകമായി ഇതിനെ തിരഞ്ഞെടുത്തിരുന്നു. ആധുനിക പ്രകൃതിവാദിയായ യുസ്ടസ് കന്വയുടെ ജീവചരിത്രം 2002ൽ ഇവർ പ്രസിദ്ധീകരിച്ചു. ദേശിയ പുസ്തക അവാർഡിന് ഈ കൃതി പരിഗണിക്കപെട്ടിരുന്നു.
ഒരു കെമിക്കൽ എന്ജിനീയരുടെ മകളായി ജൂലൈ 18, 1969 നു യു എസിലെ വാട്ടെര്ബുര്രി ,കനെക്ട്ടികറ്റ് എന്ന സ്ഥലത്താണ് എലിസബത്ത് ഗിൽബെർട്ട് ജനിച്ചത്.ഇവരുടെ മാതാവ്‌ ഒരു നഴ്സായിരുന്നു. ഇവരുടെ ഏക സഹോദരി കാതെറിൻ ഗിൽബെർട്ട് മർഡോക് ചരിത്രകാരിയും നോവലിസ്റ്റും ആണ്. ഗിൽബെർട്ട് വളർന്നത് കനെക്ട്ടികറ്റ് ലെ ലിച്ഫീൽഡിലെ ഒരു ക്രിസ്മസ് ട്രീ ഫമിലായിരുന്നു. ഇവരുടെ കുടുംബം അയൽവാസികൾ ഇല്ലാതെ ഒറ്റക്കാണ് കഴിഞ്ഞിരുന്നത്. ഇവരുടെ വീട്ടിൽ ടി വി യോ മറ്റു വിനോദ ഉപാധികൾ ഒന്നുമുണ്ടായിരുന്നില്ല, അത് കൊണ്ട് തന്നെ ഗിൽബെർട്ട് സഹോദരിമാർ ചെറുപ്പത്തിലേ വായനയോട്‌ ഇഷ്ടമുള്ളവരായി മാറി.
“ഒരു അമേരിക്കൻ എഴുത്തുകാരിയുടെ അരങ്ങേറ്റം” എന്ന തലക്കെട്ടിൽ എസ്കൊയറ് മാഗസിൻ 1993ൽ ഇവരുടെ പിൽഗ്രിംസ് എന്ന ചെറുകഥ പ്രസിദ്ധീകരിച്ചു. ഗിൽബെർട്ട് ആയിരുന്നു നോർമൻ മൈലെറിൻ ശേഷം ആദ്യമായി പ്രഥമ രചന എസ്കൊയറ് മാഗസിനിൽ പ്രസിദ്ധീകരിക്കപ്പെടുന്ന ചെറുകഥാകൃത്ത്. ഇത് പിന്നീടു സ്പിൻ ജി , ദി ന്യൂയോർക്ക്‌ ടൈംസ്‌ മാഗസിൻ , ,റിയൽ സിമ്പിൾ , ട്രാവെൽ+ലയ്ശർ തുടങ്ങിയ മാഗസിനുകളിൽ സ്ഥിരമായ മാധ്യമ പ്രവർത്തന ജോലിയിലേക്ക് നയിച്ചു.
ദി ലാസ്റ്റ് അമേരിക്കൻ മാൻ: യൂസ്ടസ് കാണവേ ഈസ്‌ നോട്ട് ലൈക്‌ എനി മാൻ യു ഹാവ് എവെർ മേറ്റ് എന്ന 1998ലെ മാഗസിനിൽ വന്ന ലേഖനം പിന്നീടു പ്രകൃതി വാദിയുടെ ജീവച്ചരിത്രമായി പ്രസിദ്ധീകരിച്ചു .ഇത് പിന്നീടു ദേശിയ പുസ്തക അവാർഡിന് പരിഗണിക്കപെട്ടു. മാഗസിനിൽ തന്നെ 2000ൽ ടോം വില്ലിംസിന്റെ ജീവകഥയായി എഴുതിയ ദി ഘോസ്റ്റ് എന്ന രചന മാഗസിൻ രചനകളുടെ ബഹുമതിയിൽ ഉൾപ്പെട്ടിട്ടുണ്ടായിരുന്നു.
എലിസബത്ത് എം ഗിൽബെർട്ട് നോവലിസ്റ്റ്‌, ഉപന്യാസക,ജീവചരിത്രകാരി,ചെറുകഥാകൃത്ത്,ഓർമ്മകുറിപ്പ് രചനകാരി എന്നി നിലയിൽ പ്രസിദ്ധയായ അമേരിക്കൻ എഴുത്തുകാരിയാണ്, ഇവരുടെ ഏറ്റവും ശ്രെദ്ധിക്കപ്പെട്ട ഈറ്റ്,പ്രേ,ലവ് എന്ന കൃതി തുടർച്ചയായി 199 ആഴ്ചകൾ ന്യൂ യോർക്ക്‌ ടൈംസ്‌ ബെസ്റ്റ് സെല്ലെർ ലിസ്റ്റിൽ ഉണ്ടായിരുന്നു. പിന്നീടു ഈ കൃതി ഇതേ നാമത്തിൽ സിനിമയാക്കുകയുണ്ടായി.
1991- ൽ ന്യൂ യോർക്ക്‌ യുനിവേഴ്സിറ്റിയിൽ നിന്നും രാഷ്ട്ര തന്ത്രത്തിൽ ആർട്സ് ബിരുദം നേടി. അതിനു ശേഷം അവർ കുക്ക് , ഹോട്ടൽ പരിചാരിക, പുസ്തക പ്രസിദ്ധീകരണം എന്നീ മേഖലകളിൽ ജോലി ചെയ്തിട്ടുണ്ടായിരുന്നു. കുക്ക് എന്ന നിലയിലുള്ള അവരുടെ അനുഭവങ്ങൾ എന്ന ചെറു കഥയിലും ദി ലാസ്റ്റ് അമേരിക്കൻ മാൻ എന്ന നോവലിലും കുറിച്ചിട്ടുണ്ട്.
ന്യൂയോർക്കിലെ ഈസ്റ്റ്‌ വില്ലേജിൽ ഒരു ഡാൻസ് ബാറിൽ ബാർ അറ്റെൻഡർ ആയി ഇവർ ജോലി ചെയ്തിരുന്നു. ഇവിടത്തെ അനുഭവങ്ങളെ അടിസ്ഥാനമാക്കി രചിച്ച
2000 ഒക്ടോബർ 21ന് പാറ ക്വാറിയിലും മറ്റും കൂലിപ്പണി കഴിഞ്ഞു പതിവുപോലെ മദ്യപിച്ചവർ വീട്ടിലെത്തിയതു പതിവിലേറെ ക്ഷീണിതരായാണ്. തലേന്നു മദ്യപിച്ചവർ മയക്കംവിട്ടുണരാതെ കിടന്നു. പതിയെ ആളുകൾ തലകറങ്ങിവീഴാൻ തുടങ്ങി. അസ്വസ്ഥതകൾ തോന്നിയവരെ കാണാനെത്തിയ സുഹൃത്തുക്കൾ അവർക്കു പിന്നാലെ കുഴഞ്ഞുവീണു. മരണം നാടിനെ ഇറുക്കിത്തുടങ്ങിയിരുന്നു. അടുത്തതാര്, ഒപ്പം കുടിച്ചതാര് എന്ന പരിഭ്രാന്തിയോടെ ആളുകൾ പരക്കംപാഞ്ഞു. മരണം പെരുകിയതോടെ ആധിയുമേറി. ചികിത്സ തേടാൻ മടിച്ചവരെ ഉറ്റവർ നിർബന്ധിച്ച് ആശുപത്രിയിലാക്കി. ആംബുലൻസുകൾ മെഡിക്കൽ കോളജ് ആശുപത്രിയിലേക്ക് പാഞ്ഞുകൊണ്ടിരുന്നു. ദുരന്തത്തിനിരയായതൊക്കെയും സാധാരണക്കാരാണ്. കല്ലുവാതുക്കലിലും പരിസരത്തുമായി 19 പേർ മരിച്ചു. കഠിനജോലി ചെയ്തു കുടുംബം നോക്കിയിരുന്നവർ. ഗൃഹനാഥൻമാരുടെ മരണത്തോടെ പല കുടുംബങ്ങളും അനാഥമായി. ഹയറുന്നിസയുടെ വീട്ടിലെ സഹായി കല്ലുവാതുക്കൽ പാറയിൽ സ്വദേശി കൗസല്യയാണ് ആദ്യം മരിച്ചത്. ഹയറുന്നിസ മദ്യം തയാറാക്കിയശേഷം ആദ്യം നൽകുന്നതു ‘ടെസ്റ്റർ’ ആയ കൗസല്യയ്ക്കാണെന്നായിരുന്നു അന്നത്തെ ആരോപണം.
വിഷമദ്യ ദുരന്തക്കേസിലെ മണിച്ചനെ നാഗർകോവിലിൽ നിന്നും അറസ്റ്റു ചെയ്തു. ഇന്ത്യൻ ശിക്ഷാ നിയമം, അബ്കാരി നിയമം എന്നിവ ചാർജ്ജു ചെയ്ത് ജീവപര്യന്തം ശിക്ഷ വിധിച്ചു. സിബി മാത്യൂസിനെ കൊല ചെയ്യാൻ പദ്ധതിയിട്ടതുമായി ബന്ധപ്പെട്ട് മണിച്ചനെ നാല് വർഷം ശിക്ഷ വിധിച്ചിരുന്നു. പരോളിൽ ഇറങ്ങിയ മണിച്ചൻ ചിറയിൻകീഴ് കൂന്തള്ളൂരിൽ ബീ ടേസ്റ്റി കാറ്ററിങ് യൂണിറ്റ് ആരംഭിച്ചു. കേസിൽ സുപ്രീം കോടതിയിൽ വാദം നടക്കുമ്പോൾ മണിച്ചന്റെ അഭിഭാഷകൻ മണിച്ചന് മാനസാന്തരം സംഭവിച്ചു എന്നും ഇനി മദ്യവിൽപ്പന നടത്തില്ല എന്ന് സത്യവാങ്‌മൂലം നൽകാൻ തയ്യാറാണെന്നും അറിയിച്ചിരുന്നു.മണിച്ചൻ്റെ ഡയറിയിൽ കുടംപുളി സുരക്ക് നൽകുന്ന മാസപടി കണക്കും ഉണ്ടായിരുന്നു.
കല്ലുവാതുക്കൽ 19 ആൾക്കാരും പള്ളിക്കൽ, പട്ടാഴി എന്നിവിടങ്ങളിൽ 13 പേരുമുൾപ്പെടെ 2000 ഒക്റ്റോബർ 21-ന് ആകെ 33 പേർ വ്യാജമദ്യം കഴിച്ച് മരിക്കാനും ധാരാളം പേർക്ക് കാഴ്ച്ച നഷ്ടപ്പെടാനുമിടയായ സംഭവമാണ് കല്ലുവാതുക്കൽ മദ്യദുരന്തം എന്ന പേരിൽ അറിയപ്പെടുന്നത്. നായനാർ ഭരണത്തിന്റെ അവസാന സമയത്താണ് ഈ സംഭവമുണ്ടായത്.
മണിച്ചൻ, ഹയറുന്നിസ, മണിച്ചന്റെ ഭാര്യ ഉഷ, സഹോദരന്മാരായ കൊച്ചനി, വിനോദ് കുമാർ, എന്നിവർ പ്രതികളായിരുന്നു. ഹയറുന്നിസ ജയിൽ ശിക്ഷ അനുഭവിക്കവേ കരൾ വീക്കം മൂലം മരണമടഞ്ഞു. സുരേഷ് കുമാർ, മനോഹരൻ എന്നിവരും പ്രതികളാണ്. നാൽപ്പത്തൊന്നാം പ്രതിയായ സോമന്റെ ശിക്ഷ പിന്നീട് ഇളവുചെയ്തിരുന്നു
ഐ.ജി. സിബി മാത്യൂസിന്റെ നേതൃത്വത്തിലുള്ള പ്രത്യേക പോലീസ് സംഘമാണ് കേസന്വേഷിച്ചത്. ഇതെപ്പറ്റി ഒരു ജുഡീഷ്യൽ അന്വേഷണവും പ്രഖ്യാപിക്കപ്പെട്ടിരുന്നു. സിബി മാത്യൂസിനെ കൊല്ലാനും മണിച്ചൻ പദ്ധതിയിട്ടിരുന്നു.
പണം, മൂല്യം, കൈമാറ്റം എന്നിവയുടെയോ കടം, സേവനം എന്നിവയിൽ അധിഷ്ഠിതമായ ഏതെങ്കിലും സമ്പ്രദായത്തിന്റെയോ ഉപയോഗം ഇല്ലാതെതന്നെ എല്ലാ സാധനങ്ങളും സേവനങ്ങളും ലഭ്യമാകുന്ന ഒരു സമ്പൂർണ്ണമായ സാമൂഹിക-സാമ്പത്തിക ക്രമം ആണ്‌ ഇത്. എല്ലാ വിഭവങ്ങളും എല്ലാ നിവാസികളുടെയും പൊതു സ്വത്ത് ആയിരിക്കും. ചില പ്രത്യേക ആൾക്കാരുടേത് മാത്രം ആയിരിക്കില്ല. ഭൂമി ധാരാളം വിഭാവങ്ങളാൽ സമൃദ്ധമാണ്; ഈ വിഭവങ്ങളെ പണത്തിനെ അടിസ്ഥാനപ്പെടുത്തി ക്രമീകരിക്കുന്നത് അനുയോജ്യമല്ല എന്നും അത് നമ്മുടെ നിലനിൽപ്പിനു തന്നെ വിപരീത ഫലങ്ങൾ ഉളവാക്കുന്നതാണെന്നും ഉള്ള അനുമാനത്തിൽ അധിഷ്ഠിതമാണ് ഈ സമ്പ്രദായം.
ആധുനിക സമൂഹത്തിന് കൈവശമുള്ള വളരെ പുരോഗമിച്ച സാങ്കേതികവിദ്യകൊണ്ട് ഭക്ഷണം, വസ്ത്രം, പാർപ്പിടം, ആരോഗ്യ സുരക്ഷ, എന്നിവ ലഭ്യമാക്കാം. ഫലപ്രദമായി രൂപീകരിക്കപ്പെട്ട സാമ്പത്തിക രീതി വഴി വിദ്യാഭ്യാസ സമ്പ്രദായം പരിഷ്കരിക്കാം, പുനരുൽപ്പാദിപ്പിക്കാൻ കഴിയുന്ന-മലിനീകരണം ഇല്ലാത്ത ഊർജ്ജം അപരിമിതമായ അളവിൽ ഉണ്ടാക്കാം, മൊത്തം ജനങ്ങളുടെയും ജീവിതം മെച്ചപ്പെടുത്തുന്നതിനായി കരയിൽ നിന്നും കടലിൽനിന്നും ഉള്ള വിഭവങ്ങൾ, ഭൌതിക ഉപകരണങ്ങൾ, വ്യവസായശാലകൾ എന്നിവ ഒരു വിഭവ അധിഷ്ഠിത സാമ്പത്തിക നയത്തിൽ ഉപയോഗിക്കാം. പണത്തിനെ അല്ലാതെ വിഭവങ്ങളെ അധിഷ്ടിതമായുള്ള സാമ്പത്തിക രീതിയിൽ, എല്ലാവരുടെയും ആവശ്യകത നിറവേറ്റാനും ഉയർന്ന ജീവിത സാഹചര്യം ലഭ്യമാക്കുവാനും സാധിക്കും എന്നും ഉള്ള ആശയങ്ങൾ, അതിന്റെ ബ്ലൂപ്രിന്റുകൾ മുതലായവ വീനസ് പ്രൊജക്ട്, യുഗചേതന മുന്നേറ്റം എന്നീ സംഘനകൾ മുന്നോട്ടു വയ്ക്കുന്നു.
സുരിനാമിന്റെ ബോക്സൈറ്റ് കയറ്റുമതി ജി.ഡി.പി.യുടെ 15%-ഉം കയറ്റുമതി വരുമാനത്തിന്റെ 70%-ഉം വരുന്ന കച്ചവടമാണ്.
ഇരുപതാം നൂറ്റാണ്ടിന്റെ രണ്ടാം പകുതിയിൽ ഓസ്ട്രേലിയ വിഭവാധിഷ്ഠിത സാമ്പത്തിക വ്യവസ്ഥ വികസിപ്പിച്ചു. കാർഷിക കയറ്റുമതി കൂടാതെ മിനറലുകളും ഓസ്ട്രേലിയ കയറ്റുമതി ചെയ്യുന്നുണ്ട്.
ഒരു രാജ്യത്തിന്റെ ജി.എൻ.പി.യുടെയോ ജി.ഡി.പി.യുടെയോ വലിയൊരു പങ്ക് പ്രകൃതി വിഭവങ്ങളിൽ നിന്നാണ് ലഭിക്കുന്നതെങ്കിൽ അത്തരം സാമ്പത്തിക വ്യവസ്ഥയെ വിഭവാധിഷ്ഠിത സാമ്പത്തിക വ്യവസ്ഥ എന്നു വിളിക്കുന്നു. പണത്തിന്റെ ഉപയോഗം ഇല്ലാതെ വിഭവങ്ങളെ അധിഷ്ഠിതമാക്കിയുള്ള സാമ്പത്തിക രീതിയെയും വിഭവാധിഷ്ഠിത സാമ്പത്തിക വ്യവസ്ഥ എന്നു വിളിക്കുന്നു.
ജപ്പാനിലെ മിനാമാത നഗരമാണ് മെർക്കുറി ഉപയോഗത്തിന്റെ ദൂഷ്യഫലങ്ങൾ ഏറെയനുഭവിച്ച നാട്. 1956 ൽ ജപ്പാനിലുണ്ടായ ദുരന്തത്തിൽ നിരവധി ആളുകൾ മരിക്കുകയുണ്ടായി. ചിസോ കോർപ്പറേഷന്റെ രാസ ഫാക്ടറിയിൽ നിന്ന് പുറത്ത് നദിയിലേക്കൊഴുക്കിയ മീതൈൽ മെർക്കുറി കലർന്ന വെള്ളമായിരുന്നു രോഗ ഹേതു. 1932 മുതൽ 1968 വരെ നിർബാധം തുടർന്ന ഈ പരിസ്ഥിതി മലിനീകരണം മിനാമാത ഉൾക്കടലിലെയും ഷിരാനൂയി കടലിലേയും മത്സ്യ സമ്പത്തിനെയാകെ ബാധിച്ചു. കക്ക, ചിപ്പി തുടങ്ങി പ്രാദേശികമായി ആളുകൾ ധാരാളമുപയോഗിച്ചിരുന്ന കടൽ വിഭവങ്ങളാകെ മെർക്കുറി വിഷബാധയ്ക്ക് വിധേയമായി. 36 വർഷത്തോളം ഈ രോഗം മൂലം മനുഷ്യനും വളർത്തു മൃഗങ്ങളും കൊല്ലപ്പെട്ടിട്ടും, ഭരണകൂടമോ കമ്പനിയോ ഇതിനെതിരെ ചെറുവിരലനക്കാൻ പോലും തയ്യാറായില്ല. പട്ടി, പൂച്ച തുടങ്ങിയവയെല്ലാം മെർക്കുറി വിഷബാധയ്ക്ക് വിധേയമായി. പൂച്ചകളെ ഏറെ ബാധിച്ച ഈ രോഗം ഡാൻസിംഗ് ക്യാറ്റ് ഫീവർ എന്നറിയപ്പെട്ടു. "
മെർക്കുറി വിഷബാധയാലുണ്ടാകുന്ന രോഗമാണ് മിനമാതാ രോഗം. ഞരമ്പുകളെയാണ് ഈ രോഗം ബാധിക്കുന്നത്. രോഗബാധയുടെ ഫലമായി ശരീര വ്യാപാരത്തിലാകെ തകരാറുണ്ടാകുകയും കൈ കാലുകളിൽ മരവിപ്പ് അനുഭവപ്പെടുകയും ചെയ്യുന്നു. പേശികൾ അയയുകയും കാഴ്ച, കേൾവി, സംസാരം എന്നിവയ്ക്ക് സാരമായ തകരാറുണ്ടവുകയും ചെയ്യും. കടുത്ത രോഗാവസ്ഥയിൽ രോഗി ഉന്മാദിയാവുകയോ പക്ഷാഘാതമുണ്ടാവുകയോ ചെയ്ത് മരണപ്പെടും. ജന്മനാൽ തന്നെ ചിലരിൽ ഈ രോഗം കണ്ടു വരുന്നു. ശരീരത്തിന്റെ പ്രതിരോധ സംവിധാനത്തെയാണ് മെർക്കുറി ബാധിക്കുക.
മനുഷ്യരിൽ ആരോഗ്യ പ്രശ്നങ്ങൾക്കിടയാക്കുന്ന മെർക്കുറിയുടെ ഉപയോഗം കുറയ്ക്കാൻ ജനീവയിൽ ചേർന്ന 140 രാഷ്ട്രങ്ങളുടെ കൺവെൻഷനിൽ ധാരണയായിട്ടുണ്ട്. മെർക്കുറി നിയന്ത്രണത്തിൽ ലോകത്തെ ഏറ്റവും വലിയ ഉടമ്പടിയാണിത്.
അധ്യാപകൻ തയ്യാറാക്കിയ ചോദ്യപ്പേപ്പറിൽ പ്രവാചകനിന്ദയുണ്ടെന്ന്‌ ആരോപിച്ചായിരുന്നു ഈ ആക്രമണം. 2010 മാർച്ച് 23-ന് തൊടുപുഴ ന്യൂമാൻ കോളേജിൽ നടന്ന രണ്ടാം സെമസ്റ്റർ ബി.കോം മലയാളം ഇന്റേണൽ പരീക്ഷയുടെ ചോദ്യ പേപ്പറിലെ 11-ആം നമ്പറിൽ ചോദ്യത്തിൽ നിന്നാണ് സംഭവങ്ങളുടെ തുടക്കം. ആവശ്യത്തിനുള്ള ചിഹ്നങ്ങൾ ചേർക്കാനുള്ള ഈ ചോദ്യം മതനിന്ദ കലർന്നതാണെന്ന പേരിലാണ് വിവാദമായത്. മാധ്യമം ദിനപ്പത്രത്തിന്റെ പ്രാദേശികപതിപ്പിലാണ് ചോദ്യപ്പേപ്പർ സംബന്ധിച്ച വാർത്ത ആദ്യം പ്രസിദ്ധീകരിച്ചത്. ഇന്ത്യൻ നാഷണൽ കോൺഗ്രസ്, ഇന്ത്യൻ യൂണിയൻ മുസ്ലീം ലീഗ് എന്നിവയുടെ വിദ്യാർത്ഥി പ്രസ്ഥാനങ്ങളും ഇതിൽ പ്രതിഷേധിച്ച് കോളേജിലേക്ക് മാർച്ച് നടത്തി. വിവിധ മുസ്‌ലിം സംഘടനകൾ ചോദ്യപേപ്പറിന്റെ പകർപ്പുകൾ കൂടുതൽ പ്രദേശങ്ങളിലേക്ക് പ്രചരിപ്പിച്ചതിലൂടെ സംഭവം കൂടുതൽ വൈകാരിക തലത്തിലെത്തി.
2010 ജൂലൈ 4-ന് മൂവാറ്റുപുഴയിലെ നിർമ്മല കോളേജിനടുത്തുവച്ച് തൊടുപുഴ ന്യൂമാൻ കോളേജിലെ മലയാളം പ്രഫസറായിരുന്ന ടി.ജെ. ജോസഫ് എന്നയാളുടെ വലത് കൈപ്പത്തി, മതനിന്ദ ആരോപിച്ച് പോപ്പുലർ ഫ്രണ്ട് ഓഫ് ഇൻഡ്യ, എസ്.ഡി.പി.ഐ. പ്രവർത്തകർ വെട്ടിമാറ്റുകയുണ്ടായി. ഭാര്യക്കും സഹോദരിക്കുമൊപ്പം മൂവാറ്റുപുഴ നിർമലമാതാ പള്ളിയിൽനിന്ന് പരിശുദ്ധ കുർബാന കഴിഞ്ഞ് മടങ്ങവെയായിരുന്നു ഈ ആക്രമണം. വാനിൽ എത്തിയ ആറംഗ സംഘത്തിലെ രണ്ടുപേർ ചേർന്ന് അധ്യാപകൻറെ കൈപ്പത്തി റോഡിൽ അമർത്തിപ്പിടിച്ചപ്പോൾ ഒന്നാം പ്രതിയായ സവാദ് കയ്യിൽ കരിതിയിരുന്നു മഴു ഉപയോഗിച്ച് കൈക്കുഴയ്ക്ക് വെട്ടുകയും ഒറ്റ വെട്ടിന് അറ്റുപോയ കൈപ്പത്തി സമീപത്തെ പറമ്പിലേയ്ക്ക് വലിച്ചെറിയുകയും ചെയ്തു. അധ്യാപകൻ തയ്യാറാക്കിയ ചോദ്യപ്പേപ്പറിൽ പ്രവാചകനിന്ദയുണ്ടെന്ന്‌ ആരോപിച്ചായിരുന്നു അത്യന്തം നിന്ദ്യമായ ഈ ആക്രമണം.
തൊടുപുഴ ഡി.വൈ.എസ്.പി.ക്കു മുന്നിൽ 2010 ഏപ്രിൽ 1-നാണ് ജോസഫ് കീഴടങ്ങിയത്. ഏപ്രിൽ 19-ന് അദ്ദേഹത്തിനെതിരെ പോലീസ് കുറ്റപത്രം തയ്യാറാക്കി. പിന്നീട് മൂന്ന് മാസം കഴിഞ്ഞപ്പോൾ ജൂലായ് 4-നാണ് തീവ്രവാദികൾ ജോസഫിനെ ആക്രമിച്ച് അദ്ദേഹത്തിൻറെ വലത് കൈപ്പത്തി വെട്ടിമാറ്റിയത്. ജോസഫിന്റെ വീടിനു സമീപത്തുള്ള നിർമ്മല മാതാ പള്ളിയിൽ കുർബ്ബാന കഴിഞ്ഞ് അദ്ദേഹവും കുടുംബവും കാറിൽ വീട്ടിലേക്കു മടങ്ങിപ്പോകുമ്പോഴാണ് അക്രമികൾ വാനിലെത്തി അവരുടെ വാഹനം തടഞ്ഞുനിർത്തിയത്. കാർ തടഞ്ഞ ഏഴംഗ സംഘം ആദ്യം പ്രദേശത്ത് ബോംബെറിഞ്ഞ് ഭീകരാന്തരീക്ഷം സൃഷ്ടിച്ച ശേഷം ജോസഫിനെ കാറിൽ നിന്നും വലിച്ചിറക്കുകയും അദ്ദേഹത്തിൻറെ കൈകളിലും കാലുകളിലും ആയുധങ്ങൾ കൊണ്ട് വെട്ടുകയും ചെയ്തു. ജോസഫിന്റെ വലത് കൈപ്പത്തി വെട്ടി വലിച്ചെറിഞ്ഞു.
ഭാര്യ ആത്മഹത്യ ചെയ്തതിൻറെ പശ്ചാത്തലത്തിൽ ജോസഫിനെ സർവ്വീസിൽ തിരിച്ചെടുക്കാത്തതിൽ കത്തോലിക്കാസഭയ്ക്കെതിരെ ജനരോഷം ഉണ്ടായി. തുടർന്ന് പ്രതിരോധത്തിലായ സഭ ജോലിയിൽ നിന്ന് വിരമിയ്ക്കാൻ ജോസഫിനു അവസരമൊരുക്കാമെന്ന് അറിയിച്ചു. തുടർച്ചയായ രണ്ട് അവധി ദിവസങ്ങൾക്കു മുമ്പുള്ള പ്രവൃത്തിദിനത്തിലാണ് അദ്ദേഹത്തിനു കോളേജിലെത്താൻ അവസരം ലഭിച്ചത്. എന്നാൽ കോളെജ് മാനേജ്‌മെന്റ് സ്ഥാപനത്തിനു അവധി നൽകിയതിനാൽ വിദ്യാർത്ഥികളെ കാണാൻ ജോസഫിനു സാധിച്ചില്ല. അറ്റു പോകാത്ത ഓർമ്മകൾ എന്ന പേരിൽ ആത്മകഥയും ജോസഫ് എഴുതി. കൈവെട്ടിയ തീവ്രവാദികളേക്കാൾ തന്നെ വേദനിപ്പിച്ചത് ജോലി നിഷേധിച്ച് വേട്ടയാടിയ കത്തോലിക്കാസഭയുടെ നടപടികളാണെന്ന് ജോസഫ് തൻറെ ആത്മകഥയിൽ കുറിക്കുന്നു.
പി.ടി. കുഞ്ഞുമുഹമ്മദിന്റെ തിരക്കഥയിലെ രീതിശാസ്ത്രം എന്ന പുസ്തകത്തിൽ നിന്ന് ഭ്രാന്തനും ദൈവവുമായുള്ള സംഭാഷണം ചോദ്യപ്പേപ്പറിൽ ഉൾപ്പെടുത്തിയിരുന്നു. പുസ്തകത്തിൽ നൽകിയിരുന്ന ഭ്രാന്തൻ എന്ന ഭാഗത്ത് മുഹമ്മദ് എന്ന പേരു നൽകിയതാണ് പ്രശ്‌നങ്ങൾക്ക് തുടക്കമിട്ടത്. കോളേജിനുള്ളിൽ നടന്ന പരീക്ഷയിലെ ചോദ്യമാണെങ്കിലും സംഭവം വിവിധ സംഘടനകൾ ഏറ്റെടുത്തു. കോളേജിനെതിരെ പ്രതിഷേധമാരംഭിച്ചു. ഒടുവിൽ കോളേജധികാരികൾ ജോസഫിനെ തള്ളിപ്പറഞ്ഞയുകയും സസ്പെൻഷനിലാകുകയും ചെയ്തു. തുടർന്ന് അദ്ദേഹം ഒളിവിൽ പോയി. സംഭവത്തിൽ മതനിന്ദാ കുറ്റം ചുമത്തി പോലീസ് സ്വമേധയ കേസ് എടുത്തു.
2010-ലെ ബി കോം മലയാളം ഇന്റേണൽ പരീക്ഷയുടെ ചോദ്യ പേപ്പറിലെ 11-ാം നമ്പർ ചോദ്യവുമായി ബന്ധപ്പെട്ടാണ് സംഭവങ്ങളുടെ തുടക്കം. ആവശ്യമായ ചിഹ്നങ്ങൾ ചേർക്കാനായി തയാറാക്കിയ ചോദ്യം മതനിന്ദ കലർന്നതാണെന്ന പേരിലാണ് വിവാദമായത്. മാർച്ച് 26-ന് ചോദ്യ പേപ്പർ തയ്യാറാക്കിയ ടി.ജെ. ജോസഫിനെ ന്യൂമാൻ കോളേജ് അധികൃതർ ജോലിയിൽ നിന്നും സസ്‌പെൻഡ് ചെയ്യുകയും സംഭവത്തിൽ മാപ്പ് ചോദിക്കുകയും ചെയ്തു. തുടർന്ന് തൊടുപുഴ പോലീസ് കേസെടുത്തു. ജോസഫ് ഇതേത്തുടർന്ന് ഒളിവിൽ പോയിരുന്നു. പോലീസിന്റെ കസ്റ്റഡിയിൽ മർദ്ദനമേറ്റ ജോസഫിന്റെ മകനെ ആശുപത്രിയിൽ പ്രവേശിപ്പിച്ചു.
2010 ആഗസ്ത് 9-ന് ജോസഫിനെതിരെ കോതമംഗലം രൂപതയുടെ കീഴിലുള്ള ന്യൂമാൻ കോളേജിന്റെ അധികൃതർ കുറ്റപത്രം നൽകിയതിനെത്തുടർന്ന് സെപ്തംബർ 1-ന് അദ്ദേഹത്തെ സർവ്വകലാശാല സർവീസിൽ നിന്ന് പിരിച്ചുവിട്ടു. പിരിച്ചുവിട്ടതിനെതിരെ ജോസഫ് സർവകലാശാലാ ട്രിബ്യൂണലിനെ സമീപിച്ചു. 2014 മാർച്ച് 19-ന് ജോസഫിന്റെ ഭാര്യ സലോമി കേസിന്റെയും അദ്ദേഹത്തിന്റെ ജോലി നഷ്ടപ്പെട്ടതിന്റെയും സമ്മർദം താങ്ങാനാവാതെ ആത്മഹത്യ ചെയ്തു. 2014 മാർച്ച് 27 ജോസഫിനെ സർവീസിൽ തിരിച്ചെടുത്തുകൊണ്ട് കോളേജ് മാനേജ്‌മെന്റ് ഉത്തരവിറക്കി. മാർച്ച് 31-ന് അദ്ദേഹം സർവീസിൽ നിന്ന് വിരമിച്ചു.
ക്രൈംബ്രാഞ്ചും എൻ.ഐ.എ.യും അറസ്റ്റു ചെയ്ത 29 പ്രതികൾക്ക് 2013 ഏപ്രിൽ 17-ന് എൻ.ഐ.എ. പ്രത്യേക കോടതിയിൽ സമർപ്പിച്ചു. കോടതി ജഡ്ജി എസ്. വിജയകുമാർ പ്രതികളെ കുറ്റപത്രം വായിച്ചു കേൾപ്പിച്ച ശേഷം വിചാരണ ഏപ്രിൽ 29-ന് എന്ന് പ്രഖ്യാപിച്ചു. നിയമവിരുദ്ധ പ്രവർത്തന നിരോധന നിയമം, കുറ്റകരമായ ഗൂഢാലോചന, മാരകായുധങ്ങൾ ഉപയോഗിച്ചു ഗുരുതരമായി പരുക്കേൽപ്പിക്കൽ, സ്ഫോടക വസ്തു നിയമം, ഭീഷണി എന്നീ കുറ്റങ്ങളാണ് പ്രതികൾക്കെതിരെ ചുമത്തിയത്. പ്രതികൾക്കെതിരെയുള്ള നിയമവിരുദ്ധ പ്രവർത്തന നിരോധന നിയമം നിലനിൽക്കില്ല എന്ന വാദം കോടതി തള്ളി.
ജൂലായ് 4-നു തന്നെ പ്രതികൾ സഞ്ചരിച്ച വാഹനം പെരുമ്പാവൂരിനടുത്ത് വട്ടക്കാട്ടുകുടിയിൽ നിന്നും പോലീസ് കണ്ടെത്തി. സംഭവത്തിലെ പ്രധാന പ്രതികളിലൊരാളായ ജാഫറിനെ അന്നേ ദിവസം തന്നെ കസ്റ്റഡിയിലെടുക്കുകയും ചെയ്തു. കൂടാതെ വാനിന്റെ ഉടമസ്ഥനതിരെയും കേസെടുത്തു. അന്നത്തെ സർക്കിൾ ഇൻസ്‌പെക്ടർ ആയിരുന്ന പി.പി. ഷംസിയാണ് കേസ് അന്വേഷണം ആരംഭിച്ചത്. ജൂലായ് 5-ന് എറണാകുളം സ്‌പെഷലിസ്റ്റ്‌സ് ആശു​പത്രിയിൽ വെച്ച് ജോസഫിന്റെ കൈപ്പത്തി തുന്നിച്ചേർത്തു. ജൂലായ് 6 മുതൽ കൂടുതൽ പ്രതികളെ മൂവാറ്റുപുഴ പോലീസ് അറസ്റ്റ് ചെയ്യാൻ ആരംഭിച്ചു.
താലിബാൻ മാതൃകയിലുള്ള ഒരു പ്രാകൃത കോടതിയുടെ വിധിയെത്തുടർന്നാണ് ഈ ആക്രമണമുണ്ടായ‌തെന്ന് വിവിധ പത്രമാധ്യമങ്ങളിലെ റിപ്പോർട്ടുകൾ സൂചിപ്പിക്കുന്നു. അക്കാലത്ത് സംസ്ഥാനമന്ത്രിസഭയിലെ ആഭ്യന്തരമന്ത്രിയായിരുന്ന അന്തരിച്ച കോടിയേരി ബാലകൃഷ്ണൻ സർക്കാരിന് ഇത്തരം കോടതിയെപ്പറ്റി വിവരമില്ലായെന്നും സിവിൽ തർക്കങ്ങൾ തീർപ്പാക്കുന്നതിനായി ഓൾ ഇൻഡ്യ മുസ്ലീം പേഴ്സണൽ ലോ ബോഡിന്റെ മേൽനോട്ടത്തിലുള്ള ദാരുൾ ഖദ എന്ന സംവിധാനം മാത്രമേ പ്രവർത്തിക്കുന്നുള്ളൂ എന്നും പ്രസ്താവിക്കുകയുണ്ടായി.
ചോദ്യപ്പേപ്പറിൽ ഭ്രാന്തൻ എന്നതിനു പകരമായി മുഹമ്മദെന്ന പേർ ഉപയോഗിച്ചത് നബിയെ ഉദ്ദേശിച്ചല്ലെന്നായിരുന്നു ജോസഫ് വിശദീകരിച്ചത്. പി.ടി. കുഞ്ഞുമുഹമ്മദിന്റെ തന്നെ ഗർഷോം എന്ന സിനിമയിലും ഈ സംഭാഷണഭാഗമുണ്ട്. നടൻ മുരളി അവതരിപ്പിക്കുന്ന ഭ്രാന്തനും ദൈവവും തമ്മിലുള്ള സംഭാഷണമാണിത്. പി.ടി. കുഞ്ഞുമുഹമ്മദിനെ അനുസ്മരിപ്പിക്കുമാറാണ് മുഹമ്മദ് എന്ന പേരു നൽകിയതെന്നാണ് ജോസഫിന്റെ ആത്മകഥയിൽ എഴുതുന്നത്.
ആക്രമണം ആസൂത്രണം ചെയ്ത കുഞ്ഞുണ്ണിക്കര എം.കെ. നാസർ, അക്രമിസംഘത്തെ നയിച്ച അശമന്നൂർ സവാദ് എന്നിവരാണു കേസിലെ മുഖ്യപ്രതികൾ. ഇവർ ഒളിവിലാണ്. വിദേശത്തുണ്ടെന്ന വിശ്വിക്കപ്പെടുന്ന നാസർ എന്ന പ്രതി കീഴടങ്ങാൻ തയ്യാറായി എൻ.ഐ.എ.യുമായി ബന്ധപ്പെട്ടെങ്കിലും അറസ്റ്റ്, റിമാൻഡ് തുടങ്ങിയവയുമായുള്ള ഉപാധികൾ എൻ.ഐ.എ. അംഗീകരിച്ചില്ല.
രണ്ടോ അതിലധികമോ ലോഹവസ്തുക്കൾ തമ്മിൽ ഉരുകിയൊലിക്കുന്ന ഒരു പൂരകലോഹം ഉപയോഗിച്ച് ബന്ധിപ്പിക്കുന്നതിനെയാണ് സോൾഡറിങ്ങ് എന്നുവിളിക്കുന്നത്. സോൾഡറിന് ബന്ധിപ്പിക്കുന്ന ലോഹഭാഗങ്ങളേക്കാൾ കുറഞ്ഞ ദ്രവണാങ്കമായിരിക്കും ഉണ്ടാകുക. ബന്ധിപ്പിക്കുന്ന ലോഹഭാഗങ്ങൾ ഉരുകുന്നില്ല എന്നതാണ് വെൽഡിങ്ങും സോൾഡറിങ്ങും തമ്മിലുള്ള വ്യത്യാസം. ബ്രേസിങ്ങ് എന്ന പ്രക്രീയയിൽ പൂരകലോഹം താരതമ്യേന ഉയർന്ന താപനിലയിലാണ് ഉരുകുന്നതെങ്കിലും ബന്ധിപ്പിക്കേണ്ട ലോഹഭാഗങ്ങൾ ഉരുകുന്നില്ല. മുൻകാലത്തെ ഒരുമാതിരി എല്ലാ സോൾഡറുകളിലും ഈയം ഉണ്ടായിരുന്നു. പാരിസ്ഥിതികപ്രശ്നങ്ങൾ കാരണം ഇപ്പോൾ ലെഡ് ഇല്ലാത്ത ലോഹക്കൂട്ടുകളാണ് കുടിവെള്ളമൊഴുകുന്ന കുഴലുകളിലും ഇലക്ട്രോണിക് ഉപകരണങ്ങളിലും സോ‌ൾഡറായി ഉപയോഗിക്കുന്നത്.
സോഫ്റ്റ് സോൾഡറിങ്ങ് - ഇത് ഏറ്റവും ദുർബ്ബലമായ തരമാണ്. ഏറ്റവും കുറഞ്ഞ ദ്രവണാങ്കമുള്ള സോൾഡറാണ് ഇതിൽ ഉപയോഗിക്കുന്നത്. ആദ്യകാലത്ത് ഈയം അടങ്ങിയ സോൾഡറാണ് ഇതിനുപയോഗിച്ചിരുന്നത്
സിൽവർ സോൾഡറിങ്ങ് - സിൽവർ അടങ്ങിയ ലോഹക്കൂട്ടുകളാണ് ഇതിൽ ഉപയോഗിക്കുന്നത്. ഇത്തരം സോൾഡറുകളുടെ ദ്രവണാങ്കം സോഫ്റ്റ് സോൾഡറിങ്ങിനേക്കാൾ ഉയർന്നതായിരിക്കും. ബലവും കൂടുതലാണ്
സിൽവർ സോൾഡർ ലോഹഭാഗങ്ങളിലേയ്ക്ക് ആഗിരണം ചെയ്യപ്പെടുന്നതിനാൽ സോൾഡർ ചെയ്ത സ്ഥലത്ത് ലോഹഭാഗങ്ങളേക്കാൾ കൂടുതൽ ഉറപ്പുണ്ടാകും. ബ്രേസിംഗിൽ ലോഹദണ്ഡുകൾ ലോഹഭാഗങ്ങൾ തമ്മിൽ ചേരുന്നിറ്റത്ത് മുട്ടിക്കുകയാണ് ചെയ്യുന്നതെങ്കിൽ സിൽവർ സോൾഡറിംഗിൽ ചെറിയ സോൾഡർ വയറുകൾ യോജിക്കേണ്ടിടത്ത് വച്ചശേഷം ചൂടാക്കുകയാണ് ചെയ്യുന്നത്.
1831-ൽ ശങ്കരം റാവുവിന്റെ പുത്രനായി ട്രിവാൻഡ്രത്താണ് ഇദ്ദേഹം ജനിച്ചത്. പിതാവ് ഡിസ്ട്രിക്റ്റ് ആൻഡ് സെഷൻസ് ജഡ്ജായിരുന്നു. രാജാസ് ഫ്രീ സ്കൂളിലാണ് ഇദ്ദേഹം വിദ്യാഭ്യാസം നടത്തിയത്. നാഗർകോവിലിലെ എൽ.എം.എസ്. സെമിനാരിയിൽ തുടർ പഠനവും നടത്തുകയുണ്ടായി. വിദ്യാഭ്യാസം പൂർത്തിയാക്കിയ ശേഷം ഇദ്ദേഹം തിരുവിതാംകൂർ സിവിൽ സർവീസിൽ പ്രവേശിച്ചു. ഗുമസ്തനായാണ് ഇദ്ദേഹം ആദ്യം ജോലി ചെയ്തിരുന്നത്. ജോലിക്കയറ്റം ലഭിക്കാതിരുന്നതിനാൽ ഇദ്ദേഹം ജോലിയുപേക്ഷിച്ച് കോഴിക്കോടുള്ള ഡിസ്ട്രിക്റ്റ് ആൻഡ് സെഷൻസ് കോടതിയിൽ പരിഭാഷകനായി ജോലി നേടി.
1878 മുതൽ 1887 വരെ ഇദ്ദേഹം കോട്ടയം ഡിവിഷനിലായിരുന്നു ജോലി ചെയ്തത്. ടി. രാമറാവു 1879-ൽ കോട്ടയം ഡിവിഷന്റെ ദിവാൻ പേഷ്കാരായി. ഈ സമയത്ത് ഡിവിഷൻ തലസ്ഥാനം ചേർത്തലയായിരുന്നു. 1880-ൽ ഇദ്ദേഹം ഡിവിഷൻ ആസ്ഥാനം കോട്ടയത്തേയ്ക്കുമാറ്റി. ആധുനിക കോട്ടയത്തിന്റെ ശി‌ൽപ്പിയായും ഇദ്ദേഹം അറിയപ്പെടുന്നുണ്ട് . തിരുനക്കര ക്ഷേത്രമൈതാനം നിർമിച്ചത് ഇദ്ദേഹത്തിന്റെ നിർദ്ദേശപ്രകാരമാണ്. പോലീസ് സ്റ്റേഷൻ, കോടതി, കോട്ടയം പബ്ലിക് ലൈബ്രറി , ജില്ലാ ആശുപത്രി എന്നിവയും ഇദ്ദേഹമാണ് നിർമിച്ചത് .